Likumprojekta „Dzīvnieku audzēšanas un ciltsdarba likums” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Zemkopības ministrija ir sagatavojusi likumprojektu “Dzīvnieku audzēšanas un ciltsdarba likums” (turpmāk – likumprojekts), lai ieviestu Eiropas Parlamenta un Padomes 2016. gada 8. jūnija Regulu (ES) Nr. 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") (turpmāk – regula Nr.2016/1012) un nodrošinātu Latvijas normatīvo aktu un Eiropas Savienības tiesību normu savstarpēju saskaņotību, kā arī uzlabotu dzīvnieku audzēšanas un ciltsdarba sistēmu valstī:1) precizējot dzīvnieku audzēšanas un ciltsdarba jomā lietotās definīcijas;2) precizējot valsts pārvaldes iestāžu kompetenci;3) pecizējot biedrību un organizāciju, kas nodarbojas ar lauksaimniecības dzīvnieku un mājas (istabas) dzīvnieku audzēšanu un ciltsdarbu, kompetenci;4) nosakot jaunus uzdevumus Latvijas Lauksaimniecības universitātei (turpmāk – LLU);5) izdarot citus precizējumus, lai jomas regulējums būtu skaidri saprotams un sasniegtu likuma mērķi.Saskaņā ar regulas Nr. 2016/1012 69. pantu tā piemērojama no 2018. gada 1. novembra. Attiecīgi likumprojekta spēkā stāšanās laiks ir līdz 2018. gada 1.  novembrim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts sagatavots, ievērojot:1) nepieciešamību ieviest regulu Nr. 2016/1012 un precizēt nacionālās tiesību normas, lai tās nedublētu ES tiesību normas un nebūtu pretrunā ar tām;2) Zemkopības ministrijas iniciatīvu uzlabot dzīvnieku audzēšanas un ciltsdarba sistēmu Latvijā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ciltsdarbu un dzīvnieku audzēšanu valstī regulē Ciltsdarba un dzīvnieku audzēšanas likums (turpmāk – likums), kas ir spēkā no 2011.  gada 1. jūlija. Likumā ir noteikti ar ciltsdarbu saistītie uzdevumi valsts pārvaldes iestādēm, organizācijām, dzīvnieku īpašniekiem, kā arī fiziskām personām, kas nodarbojas ar lauksaimniecības dzīvnieku vērtēšanu, pārraudzību, mākslīgo apsēklošanu un olšūnu un embriju transplantāciju. No 2018. gada 1. novembra dalībvalstīm jāpiemēro regula Nr.  2016/1012, kas attiecas uz liellopu, cūku, aitu, kazu un zirgu audzēšanas un ciltsdarba jomu, tāpēc nepieciešams precizēt likuma normas. Jāņem vērā, ka regula Nr.  2016/1012 attiecas tikai uz piecām lauksaimniecības dzīvnieku sugām, bet spēkā esošais likums regulē un likumprojekts regulēs arī pārējo sugu lauksaimniecības dzīvnieku un mājas (istabas) dzīvnieku audzēšanu un ciltsdarbu.Spēkā esošajā likumā pēdējie grozījumi izdarīti 2014.gadā un turpmāk vairs nav bijuši, jo bija zināms, ka likumu būs nepieciešams grozīt regulas Nr. 2016/1012 ieviešanai. Tādējādi visi nepieciešamie grozījumi ir apkopoti un iekļauti likumprojektā, paredzot spēkā stāšanos pirms regulas Nr. 2016/1012 vai vienlaikus ar to.Izvērtējot nepieciešamo grozījumu iekļaušanu likumā, tika secināts, ka precizējumi nav nepieciešami tikai likuma 9. pantā, bet pārējie likuma panti jāprecizē, tāpēc nepieciešams grozīt lielāko daļu likuma:1) jaunā redakcijā izdodams likuma 1. pants, jo daļa definīciju jāizslēdz, daļa jāiekļauj likumā un daļa – jāprecizē;2) daļu punktu 2., 3. un 4. pantā nepieciešams izdot jaunā redakcijā;3) 5. pantā precizējama lielākā daļa punktu, kā arī nepieciešams pievienot jaunus punktus;4) 6. panta otrā daļa precizēta, kā arī pants papildināts ar jaunu daļu;5) 7. pantā precizēta otrās daļas ievaddaļa, liela daļa punktu, kā arī pievienots jauns punkts;6) 8. pants izdodams jaunā redakcijā;7) 10. pantā precizējamas abas panta daļas;8) 11. pantā aizstājami divi termini, kā arī pants papildināms, tāpēc grozījumi veido lielu daļu panta;9) 12. pantā izdarāmi precizējumi un iekļaujama jauna daļa;10) 13. pantā izdarāmi precizējumi;11) 14. pantā izslēdzama panta otrā daļa;12) nepieciešams iekļaut jaunu pantu par Latvijas lauksaimniecības universitātes (turpmāk – LLU) kompetenci.Tā kā grozījumi jāizdara lielākajā daļā likuma, atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 66. punktā noteiktajam ir sagatavots jauns likumprojekts. Izvērtēts un precizēts likumprojekta nosaukums, kā pirmo nosaukumā minot dzīvnieku audzēšanas jomu, jo tā skar plašāku personu loku nekā ciltsdarba joma, kas ir specifisku pasākumu komplekss, un ar to nodarbojas salīdzinoši neliels dzīvnieku audzētāju loks.Regulā Nr. 2016/1012 lietotā terminoloģija un definīcijas nedaudz atšķiras no likumā līdz šim lietotās terminoloģijas, tāpēc likumprojektā terminoloģija precizēta. Termina “ciltsdarba programma” vietā turpmāk tiks lietots termins “audzēšanas programma”, termina “izcelsmes sertifikāts” vietā – “zootehniskais sertifikāts”, termina “šķirnes lauksaimniecības dzīvnieku audzētāju organizācija” vietā – “šķirnes lauksaimniecības dzīvnieku audzētāju biedrība”. Lai definīcijas nedublētos vai nebūtu atšķirīgi to skaidrojumi likumā un regulā Nr. 2016/1012, daļa definīciju no likuma izslēgtas.Likumprojektā iekļautā audzēšanas programmas definīcija ir formulēta atbilstoši regulā Nr. 2016/1012 dotajai audzēšanas programmas definīcijai. Šī definīcija iekļauta likumprojektā, jo tā attiecas arī uz tiem lauksaimniecības dzīvniekiem, kas nav minēti regulā, kā arī uz vietējās šķirnes mājas (istabas) dzīvniekiem.Likumprojektā iekļauta lauksaimniecības dzīvnieku audzēšanas definīcija, nosakot, ka tas ir process dzīvnieku izcelsmes produktu, piemēram, piena, gaļas, olu, vilnas u.c., iegūšanai. Par dzīvnieku izcelsmes produktiem uzskatāmi arī paši lauksaimniecības dzīvnieki, tāpēc arī šo dzīvnieku iegūšana ir uzskatāma par lauksaimniecības dzīvnieku audzēšanu. Izņēmums ir tīršķirnes lauksaimniecības dzīvnieku iegūšana, jo šos tīršķirnes lauksaimniecības dzīvniekus iespējams iegūt, tikai veicot pasākumu kompleksu – ciltsdarbu. Likumprojektā precizēta ciltsdarba definīcija, nodalot lauksaimniecības dzīvnieku un mājas (istabas) dzīvnieku ciltsdarbu. Abos gadījumos ciltsdarbs ir dažādu darbību kopums, kuras nav dalāmas, un, tikai veicot visas šīs darbības kopumā, ir iespējams īstenot audzēšanas programmu lauksaimniecības dzīvniekiem un vietējās šķirnes mājas (istabas) dzīvniekiem vai ciltsdarba nolikumu pārējiem mājas (istabas) dzīvniekiem. Audzēšanas programmas vai ciltsdarba nolikuma īstenošanas rezultātā iegūst tīršķirnes lauksaimniecības dzīvniekus, krustojuma vaislas cūkas vai tīršķirnes mājas (istabas) dzīvniekus.Attiecībā uz kvalitatīvo un kvantitatīvo datu ieguvi par lauksaimniecības dzīvniekiem termina “pārraudzība” vietā turpmāk tiks lietoti divi termini: 1) attiecībā uz ciltsdarbu likumprojekts papildināts ar snieguma pārbaudes definīciju. Snieguma pārbaudes laikā tiek iegūti dažādi kvalitatīvi un kvantitatīvi dati lauksaimniecības dzīvnieku ģenētiskās kvalitātes noteikšanai un līdz ar to – sugu, šķirņu, līniju un krustojumu uzlabošanai. Snieguma pārbaudes mērķis ir audzēšanas programmas īstenošana. Arī regulā Nr. 2016/1012 termins “snieguma pārbaude” lietots attiecībā uz šķirnes lauksaimniecības dzīvnieku audzētāju biedrību (turpmāk – biedrības) un krustojuma cūku audzētāju organizāciju izstrādāto audzēšanas programmu īstenošanu. Snieguma pārbaudes definīcijā minētā ģenētiskās kvalitātes noteikšana attiecas uz visām lauksaimniecības dzīvnieku sugām un ietver dažādus dzīvnieku ģenētiskās kvalitātes noteikšanas veidus, t.i., gan regulā Nr. 2016/1012 noteikto ģenētisko izvērtēšanu, gan vienkāršākus ģenētiskās kvalitātes noteikšanas veidus, ko biedrības nosaka un iekļauj attiecīgajā audzēšanas programmā;2) termins ”pārraudzība” turpmāk ietvers tikai lauksaimniecības dzīvnieku produktivitātes datu uzskaiti, un pārraudzības mērķis ir ar iegūto datu palīdzību uzlabot menedžmentu ganāmpulkos, kas ir orientēti uz produkcijas iegūšanu. Tādējādi lauksaimniecības dzīvnieku pārraudzība ir vienkāršāks process nekā snieguma pārbaude, un tā nav saistīta ar ciltsdarbu un audzēšanas programmas īstenošanu. Likumprojektā iekļautā apdraudētās šķirnes definīcija ir formulēta atbilstoši regulā Nr. 2016/1012 dotajai apdraudētas šķirnes definīcijai. Taču, tā kā regula Nr.  2016/1012 attiecas tikai uz dažām lauksaimniecības dzīvnieku sugām, bet definīciju nepieciešams piemērot arī citām lauksaimniecības dzīvnieku un arī mājas (istabas) dzīvnieku sugām, definīcija iekļauta likumprojektā.Likumprojektā precizēta lauksaimniecības dzīvnieku definīcija, tomēr definīcijas galvenā būtība nav mainīta: visi dzīvnieki, kas tiek turēti produkcijas ieguvei, uzskatāmi par lauksaimniecības dzīvniekiem. Šī definīcija būtībā neatšķiras no Dzīvnieku aizsardzības likumā esošās lauksaimniecības dzīvnieku definīcijas, izņemot to, ka ciltsdarba un dzīvnieku audzēšanas jomu nav paredzēts attiecināt uz dzīvniekiem, kas iegūti ar ģenētiskās modifikācijas metodēm.Likumprojektā ir dota tīršķirnes vaislas lauksaimniecības dzīvnieka definīcija. Saskaņā ar regulā Nr. 2016/1012 noteikto liellops, cūka, aita, kaza un zirgs ir tīršķirnes vaislas dzīvnieks, ja tas ir ierakstīts un atbilst ierakstīšanai ciltsgrāmatas galvenajā daļā. Pārējo sugu tīršķirnes vaislas lauksaimniecības dzīvnieka definīciju biedrība iekļauj attiecīgās sugas, šķirnes vai līnijas audzēšanas programmā.Likumprojektā, tāpat kā līdz šim likumā, iekļauta mājas (istabas) dzīvnieku definīcija, ietverot suņus, kaķus un mājas (istabas) seskus. Izvērtējot šķirnes mājas (istabas) dzīvnieku ciltsdarba regulēšanas nepieciešamību, tika secināts, ka pašlaik jomas regulēšana ar normatīvajiem aktiem nepieciešama tikai minētajām sugām. Tādējādi šī definīcija atšķiras no Dzīvnieku aizsardzības likumā iekļautās mājas (istabas) dzīvnieku definīcijas, jo dzīvnieku aizsardzības joma attiecas uz visiem mājas (istabas) dzīvniekiem, kurus cilvēks tur savam priekam. Savukārt suņi, kaķi un mājas (istabas) seski, kuru ciltsdarbu regulē likums un likumprojekts, bieži vien tiek turēti ne tikai cilvēku priekam, bet arī peļņas gūšanai.Likumprojektā iekļauta tīršķirnes mājas (istabas) dzīvnieku definīcija, nosakot, ka tie ir šķirnes standartam un ciltsdarba nolikumā vai audzēšanas programmā noteiktajam atbilstošie mājas (istabas) dzīvnieki.Likumprojektā ir minēti arī šķirnes mājas (istabas) dzīvnieki, kā arī šķirnes lauksaimniecības dzīvnieki, tomēr šo dzīvnieku definīcijas likumprojektā nav iekļautas, jo nav būtiskas. Šķirnes dzīvnieki ir visi šķirnei piederošie dzīvnieki – gan tīršķirnes, gan pārējie dzīvnieki, kas pēc izskata vai asinības ir pie šķirnes piederoši dzīvnieki, bet tos nevar atzīt par tīršķirnes dzīvniekiem, jo tie neatbilst ciltsdarba nolikuma vai audzēšanas programmas prasībām.Precizēta virspārraudzības definīcija. Līdz šim likumā bija noteikts, ka virspārraudzības laikā pārbauda piena ražības un kvalitātes datu ticamību, tāpēc virspārraudzība attiecās tikai uz slaucamajām govīm un slaucamajām kazām. Savukārt likumprojektā noteikts, ka virspārraudzības laikā pārbauda visu snieguma pārbaudes un pārraudzības datu ticamību, kā arī izcelsmes datu ticamību, tāpēc virspārraudzība ir iespējama arī pārējām lauksaimniecības dzīvnieku sugām.Regulā Nr. 2016/1012 iekļauts regulējums attiecībā uz krustojuma cūku audzētāju organizācijām, tāpēc likumprojektā paredzēts uzdevums Lauksaimniecības datu centram (turpmāk – datu centrs) atzīt krustojuma cūku audzētāju organizācijas un izdarīti arī citi precizējumi attiecībā uz krustojuma cūkām.Likumprojektā, tāpat kā līdz šim likumā, noteikta datu centra kompetence. Galvenie datu centra uzdevumi ir dažādu ar dzīvnieku audzēšanu un ciltsdarbu saistītu reģistru un informācijas datubāzu uzturēšana un kārtošana, biedrību, krustojuma cūku audzētāju organizāciju un šķirnes mājas (istabas) dzīvnieku audzētāju organizāciju reģistrēšana un atzīšana, kā arī audzēšanas programmu apstiprināšana. Tādējādi Latvijā datu centrs ir kompetentā iestāde attiecībā uz regulas Nr.  2016/1012 2.panta 8.punkta “a” apakšpunktā noteiktajiem uzdevumiem – liellopu, cūku, aitu, kazu un zirgu biedrību un krustojuma cūku audzētāju organizāciju atzīšanu un audzēšanas programmu apstiprināšanu.Tā kā apdraudēto šķirņu dzīvnieku skaits nav liels, attiecīgās šķirnes saglabāšanai ir svarīgi, lai populācija netiktu sadrumstalota. Tādēļ likumprojektā ir noteikts, ka apdraudētas šķirnes saglabāšanai apstiprina tikai vienu audzēšanas programmu. Latvijā ir vairākas vietējās lauksaimniecības dzīvnieku šķirnes, piemēram, Latvijas brūnā un Latvijas zilā govs u.c., kā arī viena vietējā mājas (istabas) dzīvnieku šķirne – Latvijas dzinējsuns, kuras varētu tikt atzītas par apdraudētām šķirnēm, un šajā gadījumā katrai no minētajām šķirnēm tiks apstiprināta tikai viena audzēšanas programma.Likumprojektā noteikts, ka datu centrs uztur un dara publiski pieejamus biedrību, krustojuma cūku audzētāju organizāciju un šķirnes mājas (istabas) dzīvnieku audzētāju organizāciju sarakstus. Minētās biedrības un organizācijas sarakstos tiek iekļautas tikai attiecīgi pēc atzīšanas vai reģistrēšanas. Tas nozīmē, ka sarakstu uzturēšana ir ar biedrību, krustojuma cūku audzētāju organizāciju un šķirnes mājas (istabas) dzīvnieku audzētāju organizāciju atzīšanu vai reģistrēšanu saistīta un kompleksa darbība. Tāpēc sīkāka informācija par sarakstos iekļaujamo informāciju būs iekļauta attiecīgajos ministru kabineta noteikumos par biedrību, krustojuma cūku audzētāju organizāciju un šķirnes mājas (istabas) dzīvnieku audzētāju organizāciju atzīšanu vai reģistrēšanu, ņemot vērā arī regulas Nr. 2016/1012 7.panta prasības attiecībā uz liellopu, cūku, aitu, kazu un zirgu sugām. Likumprojektā, tāpat kā spēkā esošajā likumā, noteikts, ka datu centrs uztur, kārto un uzrauga ar lauksaimniecības dzīvniekiem saistītā ciltsdarba, snieguma pārbaudes un pārraudzības informācijas datubāzi. Pašlaik datu centrs ciltsdarba, snieguma pārbaudes un pārraudzības informācijas datubāzi uztur un kārto par liellopiem un slaucamajām kazām, kā arī daļēji par aitām un gaļas kazām. Uzdevums par ciltsdarba, snieguma pārbaudes un pārraudzības informācijas datubāzes kārtošanu noteikts arī biedrībām un krustojuma cūku audzētāju organizācijām, jo pašlaik zirgu un cūku, kā arī netradicionālo lauksaimniecības dzīvnieku (trušu, kažokzvēru u.c.) audzēšanas nozarēs strādājošās biedrības pašas uztur minētās datubāzes. Lauksaimniecības dzīvnieku sugas, par kurām ciltsdarba, snieguma pārbaudes un pārraudzības informācijas datubāzi kārto datu centrs un par kurām – biedrība vai krustojuma cūku audzētāju organizācija, ir norādītas un arī turpmāk plānots tās norādīt normatīvajos aktos par dzīvnieku audzēšanu un ciltsdarbu. Šāds regulējums ļauj laikus izdarīt grozījumus minētajos normatīvajos aktos tajos gadījumos, kad atbildība par attiecīgās sugas ciltsdarba, snieguma pārbaudes un pārraudzības informācijas datubāzes kārtošana pāriet no datu centra biedrībai vai krustojuma cūku audzētāju organizācijai un otrādi.Tāpat likumprojektā noteikts, ka virspārraudzību veic datu centrs vai biedrības un krustojuma cūku audzētāju organizācijas, jo situācija var būt mainīga, tādēļ sīkāku informāciju par to, kurš un kādā veidā ir atbildīgs par virspārraudzību, ir lietderīgi norādīt normatīvajos aktos par attiecīgās sugas snieguma kontroles un pārraudzības kārtību. Pašlaik ar slaucamo govju un slaucamo kazu virspārraudzību nodarbojas datu centrs: tā kā datu centrs uztur un kārto šo sugu snieguma pārbaudes un pārraudzības datubāzi, datu centram ir jānodrošina slaucamo govju un slaucamo kazu snieguma pārbaudes, pārraudzības un virspārraudzības atbilstība Starptautiskās dzīvnieku pārraudzības komitejas (*ICAR*) vadlīnijām.Spēkā esošajā likumā ir noteikts, ka datu centrs reģistrē mājas (istabas) dzīvnieku audzētāju organizācijas, kas kārto ciltsgrāmatu un izsniedz mājas (istabas) dzīvnieku ciltsrakstus. Papildus šai normai likumprojektā iekļauta jauna norma par to, ka datu centrs atzīst šķirnes mājas (istabas) dzīvnieku audzētāju organizācijas, kas īsteno vietējās šķirnes mājas (istabas) dzīvnieku audzēšanas programmu. Minētās organizācijas atzīšanai būs noteikti atbilstības kritēriji. Ir paredzēts, ka minētā organizācija jāatzīst noteiktā kārtībā, jo šī organizācija būs atbildīga par vietējās šķirnes (Latvijas dzinējsuņu) veiksmīgu saglabāšanu. Likumprojektā precizētas datu centra darbības, ja fizisko personu, biedrības, krustojuma cūku audzētāju organizācijas vai šķirnes mājas (istabas) dzīvnieku audzētāju organizācijas darbība neatbilst normatīvajiem aktiem par dzīvnieku audzēšanu un ciltsdarbu. Attiecībā uz liellopiem, cūkām, aitām, kazām un zirgiem regulā Nr. 2016/1012 ir paredzētas kompetentās iestādes darbības, ja biedrības un krustojuma cūku audzētāju organizācijas nestrādā atbilstoši noteiktajai kārtībai. Lai nodrošinātu vienotu pieeju attiecībā uz visām lauksaimniecības dzīvnieku sugām, regulā noteiktās kompetentās iestādes (Latvijā tas ir datu centrs) darbības attiecībā uz šķirnes liellopu, cūku, aitu, kazu un zirgu audzētāju biedrībām piemērotas arī pārējo lauksaimniecības dzīvnieku sugu audzētāju biedrībām un iekļautas likumprojektā. Likumprojektā ir precizēta Pārtikas un veterinārā dienesta (turpmāk – PVD) kompetence. Pašreizējais regulējums papildināts ar normu, ka PVD ir tiesības kontrolēt personas, kas iesaistītas spermas, olšūnu un embriju apritē, jo arī šīs personas strādā ar šķirnes materiālu un dokumentiem. Tādējādi PVD Latvijā ir kompetentā iestāde attiecībā uz regulas Nr.  2016/1012 2.panta 8.punkta “b” apakšpunktā noteiktajiem uzdevumiem – oficiālajām kontrolēm. Attiecībā uz regulas Nr.  2016/1012 2.panta 8.punkta “c” un “d” apakšpunktā noteiktajiem uzdevumiem – palīdzības sniegšanu citām dalībvalstīm un trešajām valstīm, kā arī citām oficiālām darbībām, Latvijā kompetentās iestādes ir gan datu centrs, gan PVD, jo tās abas kā valsts iestādes atbilstoši savai kompetencei veic minētās darbības. Likumprojektā noteikts, ka PVD ir tiesības apmeklēt personas to darbības vietā, jo tas ir būtiski kvalitatīva kontroles procesa īstenošanai. Attiecībā uz lauksaimniecības dzīvniekiem ir virkne procesu, kurus iespējams kontrolēt tikai uz vietas ganāmpulkā, piemēram, dzīvnieku apzīmēšanu, pārraudzības procesu, vaislinieku izmantošanu u.c. Tāpat būtiska ir iespēja apmeklēt biedrības, krustojuma cūku audzētāju organizācijas, šķirnes mājas (istabas) dzīvnieku audzētāju organizācijas un personas, kas iesaistītas spermas, olšūnu un embriju apritē, jo kontroles procesā ir būtiski piekļūt kompleksi visiem ar ciltsdarbu saistītajiem dokumentiem un datorprogrammām. Ciltsdarba jomas kontrolei PVD nav nepieciešams apmeklēt mājas (istabas) dzīvnieku īpašniekus, jo minēto dzīvnieku īpašniekiem dzīvnieku audzēšanas un ciltsdarba normatīvajos aktos nav un tuvākajā laikā netiks paredzēti ciltsdarba uzdevumi, kuriem nepieciešama kontrole to darbības vietā.Likumprojektā iekļauts jauns pants par LLU kompetenci. Noteikts, ka LLU piešķir vietējai šķirnei apdraudētas šķirnes statusu, jo saskaņā ar regulas Nr. 2016/1012 2. panta 24.  punktu un likumprojektu dzīvnieku šķirni par apdraudētu zinātniski nosaka iestāde, kurai ir nepieciešamās prasmes un zināšanas apdraudēto šķirņu jomā. Metodiku apdraudētās šķirnes statusa piešķiršanai izstrādās pati LLU, ievērojot dzīvnieku audzēšanas zinātniskos principus. Tāpat likumprojektā noteikts, ka LLU uztur lauksaimniecības dzīvnieku un vietējo šķirņu mājas (istabas) dzīvnieku gēnu banku. Visā Eiropā pašlaik ir aktuāls jautājums par lauksaimniecības dzīvnieku šķirņu ģenētiskā materiāla saglabāšanu un pētīšanu, lai saglabātu dzīvnieku šķirņu daudzveidību un pēc nepieciešamības izmantotu vietējo šķirņu ģenētisko materiālu dzīvnieku audzēšanas efektivitātes uzlabošanai, kā arī nākotnē izzudušo šķirņu atjaunošanai. Jau pašlaik LLU Biotehnoloģiju zinātniskās laboratorijas Molekulārās bioloģijas un mikrobioloģijas nodaļā tiek uzglabāti un pētīti lauksaimniecības dzīvnieku bioloģiskā materiāla paraugi (kopā vairāk nekā 1000 asins, DNS un apmatojuma paraugu, kā arī spermas devas). Ir svarīgi, lai uzkrātais materiāls tiktu saglabāts un papildināts ar jauniem paraugiem. Tāpat ļoti būtiski ir veikt dažādus pētījumus, lai noskaidrotu šķirņu pozitīvās īpašības. Lauksaimniecības dzīvnieku šķirņu gēnu bankai būtu arī svarīgi iekļauties Eiropas dzīvnieku gēnu banku tīklā *EUGENA*, jo šis tīkls strādā pie saskaņotu darbības principu izstrādes visām iesaistītajām bankām, kā arī veicina informācijas apriti un sadarbības iespējas ar dažādu valstu zinātniekiem. Lai nodrošinātu gēnu bankas efektīvu darbību, likumprojektā iekļauts deleģējums Ministru kabineta noteikumiem, kas noteiks kārtību, kādā LLU uztur lauksaimniecības dzīvnieku un vietējo šķirņu mājas (istabas) dzīvnieku gēnu banku.Likumprojektā precizēta biedrību kompetence, kā arī noteikta krustojuma cūku audzētāju organizāciju kompetence. Līdz šim likumā bija iekļauta tikai norma par ciltsgrāmatas kārtošanu liellopiem, cūkām, aitām, kazām un zirgiem. Atbilstoši regulā Nr. 2016/1012 noteiktajam likumprojektā ietverta arī norma par ciltsreģistra kārtošanu krustojuma cūkām. Tāpat likumprojektā iekļauta norma par vaislas dzīvnieku reģistru pārējām lauksaimniecības dzīvnieku sugām, lai nodrošinātu, ka šķirnes lauksaimniecības dzīvniekiem ir atbilstoša izcelsmes reģistrācijas sistēma un tādējādi būtu skaidri zināms, kuri dzīvnieki ir tīršķirnes dzīvnieki. Kārtība ciltsgrāmatas, ciltsreģistra un vaislas dzīvnieku reģistra kārtošanai tiks noteikta attiecīgajos Ministru kabineta noteikumos, kā arī sīkāki kritēriji tiks norādīti attiecīgo sugu, šķirņu, līniju un krustojumu audzēšanas programmās.No likuma izslēgta norma par to, ka biedrības izvērtē saimniecības, kas nodarbojas ar šķirnes lauksaimniecības dzīvnieku audzēšanu, un piešķir tām šķirnes lauksaimniecības dzīvnieku audzēšanas saimniecības statusu atbilstoši Ministru kabineta noteiktajai kārtībai. Turpmāk biedrības un krustojuma cūku audzētāju organizācijas savās audzēšanas programmās varēs noteikt kritērijus, lai identificētu tās saimniecības, kurās tiek audzēta attiecīgā suga, šķirne, līnija vai krustojums.Līdz šim likums noteica, ka lauksaimniecības dzīvnieku izcelsmi apliecina tikai izcelsmes sertifikāts jeb zootehniskais sertifikāts. Likumprojektā paredzēts, ka zootehnisko sertifikātu izsniedz tikai tīršķirnes vaislas lauksaimniecības dzīvniekiem vai krustojuma vaislas cūkām. Tomēr ir nepieciešams arī dokuments, ar kuru biedrība vai krustojuma cūku audzētāju organizācija var apliecināt izcelsmi dzīvniekiem, kas nav tīršķirnes dzīvnieki vai krustojum vaislas cūkas. Tāpēc likumprojektā iekļauta norma par izcelsmes apliecinājuma izsniegšanu minētajiem dzīvniekiem. Svarīgi, lai šis izcelsmes apliecinājums netiktu jaukts ar zootehnisko sertifikātu, tāpēc ir paredzēts deleģējums Ministru kabineta noteikumiem, kas noteiks izcelsmes apliecinājumā norādāmos datus un kārtību, kādā izsniedz minēto apliecinājumu.Likumprojektā, tāpat kā līdz šim, noteikts, ka biedrības un krustojuma cūku audzētāju organizācijas atbilstoši Ministru kabineta noteikumos noteiktajam sertificē liellopu, cūku, aitu, kazu un zirgu vaisliniekus un vaislas materiālu. Sīkākus kritērijus minēto sugu vaislinieku sertificēšanai, kā arī citu lauksaimniecības dzīvnieku izmantošanas kritērijus audzēšanas programmas īstenošanai biedrības un krustojuma cūku audzētāju organizācijas ietver attiecīgajās audzēšanas programmās.Likumprojektā precizēta šķirnes mājas (istabas) dzīvnieku audzētāju organizāciju kompetence, t.i., noteikti uzdevumi un atbildība visām šķirnes mājas (istabas) dzīvnieku audzētāju organizācijām – gan reģistrētajām, gan atzītajām. Šos uzdevumus minētās organizācijas pilda arī pašlaik. Izņēmums ir audzēšanas programmas izstrāde vietējai mājas (istabas) dzīvnieku šķirnei – šis ir jauns uzdevums, tomēr ļoti būtisks attiecīgās šķirnes saglabāšanai.Attiecībā uz snieguma pārbaudi likumprojektā noteikts, ka snieguma pārbaudes dati nav izmantojami ciltsdarbā, ja tie neatbilst normatīvajiem aktiem par snieguma pārbaudi un pārraudzību vai ja tiek izmantots nesertificēts vaislinieks. Nesertificēta vaislinieka pēcnācēju snieguma pārbaudes dati netiek izmantoti ciltsdarbā, jo šie pēcnācēji nav uzskatāmi par tīršķirnes dzīvniekiem.Līdz šim likumā bija iekļauts deleģējums Ministru kabineta noteikumiem par pārraudzības kārtību. Likumprojektā iekļauts deleģējums Ministru kabineta noteikumiem par lauksaimniecības dzīvnieku snieguma pārbaudes un pārraudzības kārtību. Tomēr var būt situācija, kad noteiktai lauksaimniecības dzīvnieku sugai nav nepieciešams noteikt pārraudzības kārtību, un tādā gadījumā noteikumi attiecīgajai sugai būs tikai par snieguma pārbaudes kārtību.Likumprojektā noteikts, ka persona drīkst nodarboties ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu un olšūnu un embriju transplantāciju tikai tad, ja tai ir datu centra izsniegts sertifikāts vai apliecība attiecīgajā jomā.Līdz šim personām izsniegtie sertifikāti un apliecības pārraudzības veikšanai būs derīgi arī turpmāk gan snieguma pārbaudei, gan pārraudzībai, jo snieguma pārbaudes un pārraudzības procesi ir līdzīgi. Arī turpmāk persona saņems vienu sertifikātu, lai varētu nodarboties gan ar snieguma pārbaudi, gan ar pārraudzību.Norma par sertifikātu nepieciešamību likumā bija arī līdz šim, un izvērtējot ir secināts, ka tā ir jāsaglabā, jo dzīvnieku vērtēšanas, snieguma pārbaudes un pārraudzības, mākslīgās apsēklošanas un olšūnu un embriju transplantācijas veikšanai personai ir nepieciešamas specifiskas zināšanas gan minētajās jomās, gan dokumentu aizpildīšanā, turklāt šis regulējums ļauj datu centram izslēgt personu no darbības attiecīgajā jomā, ja persona pieļauj būtiskas kļūdas savā darbībā.Snieguma pārbaudes sastāvdaļa ir arī lauksaimniecības dzīvnieku eksterjera vērtēšana un zirgiem – arī darbspēju vērtēšana. Tomēr, lai veiktu minētās darbības, personai ir nepieciešams sertifikāts lauksaimniecības dzīvnieku vērtēšanā.Lauksaimniecības dzīvnieku vērtēšanas un snieguma pārbaudes laikā tiek iegūti dati par dzīvnieka kvalitāti (dati par produktivitāti, eksterjera kvalitāti, atražošanas īpašībām), un šos datus biedrības un krustojuma cūku audzētāju organizācijas izmanto arī dzīvnieku priekšteču, pēcteču un citas radniecības pakāpes dzīvnieku novērtēšanai. Šāds komplekss novērtējums ietekmē dzīvnieka un tam radniecīgo dzīvnieku tirgus vērtību. Tā kā tirdzniecība ar dzīvniekiem notiek gan Latvijā, gan uz ārvalstīm, ir būtiski, lai iegūtie dati būtu precīzi un dzīvnieks būtu novērtēts pareizi. Tāpat jāņem vērā, ka tajos gadījumos, kad snieguma pārbaudes un eksterjera vērtēšanas dati nav iegūti pareizi, tāpēc nav ticami, tas būtiski ietekmē ganāmpulkā menedžmenta un selekcijas efektivitāti. Tā kā personas, kas sniedz eksterjera vērtēšanas un snieguma pārbaudes pakalpojumus, strādā vairākos ganāmpulkos un tādējādi gan tieši gan netieši ietekmē daudzu dzīvnieku vērtējumu, ir būtiski, lai šīs personas savu darbu pildītu pareizi un precīzi.Arī pārraudzības pakalpojumu laikā iegūtajiem datiem par dzīvnieku produktivitāti jābūt precīziem, jo šie dati tiek izmantoti ganāmpulka menedžmentam, kā arī veido statistiskos datus par dzīvnieku produktivitāti valstī.Arī mākslīgās apsēklošanas un embriju transplantācijas veicējiem ir jābūt ar atbilstošu izglītību un praktisko apmācību, lai būtu nodrošināti kvalitatīvi pakalpojumi, jo citādi ganāmpulka īpašniekiem tiek nodarīti būtiski finansiālie un ekonomiskie zaudējumi, piemēram, palielinot govju sēklošanas reižu skaitu, samazinot iegūto teļu skaitu utt.Minētā iemesla dēļ minētajām fiziskajām personām jābūt ar atbilstošu izglītību un praktiski apmācītām. Sertifikāta saņemšana fiziskām personām pašlaik izmaksā 28,86 *euro*. Fiziskajām personām piecu gadu laikā jāpaaugstina kvalifikācija, apmeklējot datu centra, izglītības iestāžu, biedrību un citu personu rīkotās teorētiskās un praktiskās apmācības. Apmācības ilgums attiecīgajos normatīvajos aktos tiek noteikts, konsultējoties ar nozaru speciālistiem. Kvalifikācijas paaugstināšanas apmācības izmaksas var būt dažādas, bieži tās tiek rīkotas par projektu līdzekļiem, un tad fiziskajām personām tās ir bezmaksas. Tādējādi normatīvajos aktos iekļautās prasības ir samērīgas ar ieguvumu. Arī tām fiziskajām personām, kas vēlas nodarboties ar snieguma pārbaudi, pārraudzību un mākslīgo apsēklošanu tikai vienā ganāmpulkā, ir nepieciešama atbilstoša izglītība vai teorētiskās apmācības kurss, praktiskā apmācība un kvalifikācijas celšana, lai uzdevumi tiktu izpildīti pareizi. Apliecības saņemšana fiziskajām personām pašlaik izmaksā 14,23 *euro*.Prasības par sertifikātiem un apliecībām neietekmē negatīvi uzņēmējdarbības vidi, jo pakalpojumu sniedzēju un pārējo personu skaits ciltsdarba jomā ir pietiekami liels. Sertifikātu un apliecību izsniegšanas sistēma tiek veidota tā, lai neprasītu lielus datu centra cilvēkresursus, jo ir izstrādāta vienkārša programmatūra datu elektroniskai ievadei. Informāciju par kvalifikācijas celšanas pasākumos iesaistītajām personām datubāzē ievada organizācijas, kas rīko kursus, un sertifikāti pagarinās automātiski, neiesaistot personālu.Noteikts, ka personas, kurām ir apliecība attiecīgā darba veikšanai, to drīkst darīt vienā ganāmpulkā. Arī tad, ja personai ir apliecība vairāku sugu dzīvnieku snieguma pārbaudei un pārraudzībai, persona to drīkst veikt tikai vienā ganāmpulkā. Tas nozīmē, ka persona, kurai, piemēram, ir apliecība gan aitu, gan kazu snieguma pārbaudei un pārraudzībai, abu šo sugu dzīvnieku snieguma pārbaudi vai pārraudzību drīkst veikt tikai tad, ja aitas un kazas tiek turētas vienā un tajā pašā ganāmpulkā.Pārējos likumprojekta pantos izdarīti nelieli tehniski precizējumi, nemainot regulējuma būtību. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, datu centrs, PVD un LLU |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Lauksaimniecības dzīvnieku īpašnieki un turētāji. Tā kā pēc 01.01.2018. datiem Latvijā ir 33 052 ganāmpulki, arī dzīvnieku īpašnieku un turētāju skaits atbilst minētajam skaitlim.15 šķirnes lauksaimniecības dzīvnieku audzētāju organizācijas,33 mājas (istabas) dzīvnieku audzētāju organizācijas (tai skaitā 24 suņu, 7 kaķu un 2 mājas (istabas) sesku audzētāju organizācijas).Pakalpojumu sniedzēji ciltsdarba jomā (fiziskas personas, kas nodarbojas ar lauksaimniecības dzīvnieku vērtēšanu, pārraudzību, mākslīgo apsēklošanu un olšūnu un embriju transplantāciju). Pašlaik Latvijā ir aptuveni 1263 pakalpojuma sniedzēju ciltsdarba jomā. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā paredzēts, ka šķirnes mājas (istabas) dzīvnieku audzētāju organizācijai, kas īsteno vietējās šķirnes mājas (istabas) dzīvnieku audzēšanas programmu, būs jābūt atzītai datu centrā. Latvijā ir viena vietējā mājas (istabas) dzīvnieku šķirne (Latvijas dzinējsuns), tādēļ paredzams, ka tiks atzīta viena organizācija un šis regulējums administratīvo slogu ietekmēs minimāli.Likumprojekts nerada negatīvu ietekmi uz uzņēmējdarbības vidi un dažāda lieluma uzņēmumiem, konkurenci, vidi, veselību un nevalstiskajām organizācijām. Likumprojekts rada pozitīvu ietekmi uz Nacionālā attīstības plāna rādītājiem, jo veicina kvalitatīvu dzīvnieku audzēšanu izmantošanai Latvijā un eksportam.  |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009.gada 15.decembra instrukcijas Nr.19 „Tiesību akta projekta sākotnējās ietekmes izvērtēšanas kārtība” 24.un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2018.gads** | Turpmākie trīs gadi (*euro*) |
| **2019.** | **2020.** | **2021.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | **1 531 977** | **0** | **1 531 977** | **0** | **1 531 977** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 531 977 | 0 | 1 531 977 | 0 | 1 531 977 | 0 | 0 |
| * + 1. Datu centrs
 | 1 429 451 | 0 | 1 429 451 | 0 | 1 429 451 | 0 | 0 |
| 1.1.2. PVD | 102 526 | 0 | 102 526 | 0 | 102 526 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | **1 834 177** | **0** | **1 834 177** | **0** | **1 834 177** | **0** | **0** |
| 2.1. valsts pamatbudžets | 1 834 177 | 0 | 1 834 177 | 0 | 1 834 177 | 0 | 0 |
| 2.1.1. Datu centrs | 1 731 651 | 0 | 1 731 651  | 0 | 1 731 651  | 0 | 0 |
| 2.1.2. PVD | 102 526 | 0 | 102 526 | 0 | 102 526 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -302 200 | 0 | -302 200 | 0 | -302 200 | 0 | 0 |
| 3.1. valsts pamatbudžets | -302 200 | 0 | -302 200 | 0 | -302 200 | 0 | 0 |
| 3.1.1. Datu centrs | -302 200 | 0 | -302 200 | 0 | -302 200 | 0 | 0 |
| 3.1.2. PVD | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | -302 200 | 0 | -302 200 | 0 | 0 |
| 5.1. valsts pamatbudžets | 0 | -302 200 | 0 | -302 200 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Datu centra un PVD ieņēmumi un izdevumi saistībā ar Ciltsdarba un dzīvnieku audzēšanas likumā noteikto funkciju izpildi: |
| 6.1. detalizēts ieņēmumu aprēķins | Datu centrs:6.1. ieņēmumus veido valsts budžeta dotācija 378 928 *euro* un pašu ieņēmumiem 1 050 523 *euro* apmērā. Kopā ieņēmumi ir 1 429 451 *euro*;6.2. izdevumi saskaņā ar 2018.gadam apstiprināto budžetu paredzēti 1 731 651 *euro* apmērā, un starpība 302 200 *euro* apmērā tiek segta no maksas pakalpojumu atlikuma gada sākumā.PVD:6.2. Detalizēts izdevumu aprēķins:2018.gadā un turpmākajos gados likumprojekta “Ciltsdarba un dzīvnieku audzēšanas likums” Pārtikas un veterinārajam dienestam (turpmāk – PVD) noteikto kompetenču izpildes nodrošināšanai plānotais finansējuma apmērs ir 102 526,00 *euro*:1. Atlīdzība, EKK 1000 – 81 195,00 *euro*:likumprojektā noteikto kompetenču izpildes nodrošināšanai nepieciešamas 6 amata vietas, 5 no tām ir inspektoru (26.3.amatu saime, IIIA līmenis, 9.mēnešalgu grupa, 3.kategorija) amata vietas PVD teritoriālajās struktūrvienībās un viena – vecākā eksperta (26.3.amatu saime, IV līmenis, 11.mēnešalgu grupa, 3.kategorija) amata vieta PVD Centrālajā aparātā:* 1. 1 inspektora atlīdzībai gadā nepieciešamais finansējuma apmērs:

Mēnešalga: 780,00 EUR/mēnesī \* 24,09% VSAOI \* 12 mēneši = 11 614,80 EUR/gadāAtvaļinājuma pabalsts: 780,00 EUR \* 50,00% \* 24,09% VSAOI = 483,95 EUR/gadā;Veselības un nelaimes gadījumu apdrošināšana: 218,62 EUR/gadā.Viena inspektora atlīdzības fonds gadā ir 12 317,37 EUR. Piecu inspektoru atlīdzības fonds gadā ir 61 586,85 EUR.* 1. 1 vecākā eksperta atlīdzībai gadā nepieciešamais finansējuma apmērs:

Mēnešalga: 1 250,00 EUR/mēnesī \* 24,09% VSAOI \* 12 mēneši = 18 613,56 EUR/gadā;Atvaļinājuma pabalsts: 1 250,00 EUR \* 50,00% \* 24,09% VSAOI = 775,56 EUR/gadā;Veselības un nelaimes gadījumu apdrošināšana: 218,62 EUR/gadā.Viena vecākā eksperta atlīdzības fonds gadā ir 19 607,74 EUR1. Preces un pakalpojumi, EKK 2000 – 21 331,00 *euro*.

Likumprojektā noteikto kompetenču izpildes nodrošināšanai nepieciešamo amata vietu ikdienas darbu nodrošināšanai (izdevumi spectērpiem, kancelejas precēm, saimniecības precēm, sakaru pakalpojumiem, transporta izdevumiem u.c.) nepieciešamais izdevumu apmērs preču un pakalpojumu sadaļā ir 21 331,00 *euro*. |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Likumprojekts tiks īstenots par Zemkopības ministrijai piešķirtajiem valsts budžeta līdzekļiem kārtējā gada valsts budžeta likumā un atbilstoši vidēja termiņa budžeta ietvaram.Likumprojektā noteikto funkciju – gēnu bankas uzturēšanu – LLU nodrošinās par piešķirtajiem budžeta līdzekļiem, kā arī piesaistot dažādu projektu līdzekļus. Lauksaimniecības dzīvnieku šķirņu ģenētiskais materiāls jau pašlaik LLU tiek saglabāts, izmantojot LLU budžeta līdzekļus. Iekārtas, kas pašlaik tiek izmantotas uzkrātā ģenētiskās materiāla saglabāšanai un pētīšanai, ir iegūtas, izmantojot projektos piesaistīto finansējumu un LLU pašu budžeta līdzekļus. Nav iespējams izdalīt atsevišķi, cik liels finansējums tiek izmantots tieši gēnu bankas uzturēšanai. Uzkrātais ģenētiskais materiāls tiek uzglabāts LLU Biotehnoloģiju zinātniskās laboratorijas Molekulārās bioloģijas un mikrobioloģijas nodaļā. Savukārt persona, kas pārzina un ir atbildīga par lauksaimniecības dzīvnieku ģenētiskā materiāla saglabāšanu, darbojas LLU Lauksaimniecības fakultātē un kā pētnieks veic arī citus darba pienākumus. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ar likumprojekta spēkā stāšanos spēku zaudēs Ciltsdarba un dzīvnieku audzēšanas likums. Tādējādi saskaņā ar Oficiālo publikāciju un tiesiskās informācijas likuma 9.panta piekto daļu spēku zaudēs arī visi Ministru kabineta noteikumi, kas izdoti uz Ciltsdarba un dzīvnieku audzēšanas likuma pamata. Tā kā minēto noteikumu prasību neievērošana var radīt finansiālus zaudējumus personām, tiek saglabāts pašlaik spēkā esošais regulējums, svarīgākās prasības nosakot Ministru kabineta noteikumos. Izņēmums ir divi Ministru kabineta noteikumi, kurus nav paredzēts izdot no jauna:1) Ministru kabineta noteikumi par šķirnes lauksaimniecības dzīvnieku audzēšanas saimniecību atbilstības kritērijiem, to statusa piešķiršanas un anulēšanas kārtību – izvērtējot tika konstatēts, ka nav nepieciešams šo jomu regulēt ar Ministru kabineta noteikumiem;2) Ministru kabineta noteikumi par medus bišu pārraudzības kārtību – izvērtējot tika konstatēts, ka pārraudzību saskaņā ar šiem noteikumiem veic tikai viena saimniecība, tāpēc turpmāk šī kārtība tiks iekļauta medus bišu audzēšanas programmā.Līdz 2018. gada 1. novembrim jāizdod Ministru kabineta noteikumi par:1) šķirnes lauksaimniecības dzīvnieku audzētāju biedrības un krustojuma cūku audzētāju organizācijas atbilstības kritērijiemun atzīšanas kārtību, kā arī audzēšanas programmu apstiprināšanas kārtību. Noteikumos tiks noteiktas prasības par atbilstošām iekārtām un atbilstošiem speciālistiem, kā arī prasības audzēšanas programmai, paredzot tajā iekļaujamās sadaļas u.c. prasības.Noteikumos tiks ieļautas arī prasības par biedrību un krustojuma cūku audzētāju organizāciju sarakstos norādāmo informāciju;2) šķirnes mājas (istabas) dzīvnieku audzētāju organizāciju atbilstības kritērijiem un atzīšanas kārtību, audzēšanas programmu apstiprināšanas kārtību, kā arī šķirnes mājas (istabas) dzīvnieku audzētāju organizāciju reģistrācijas kārtību. Noteikumos tiks noteikti dokumenti, kas jāiesniedz datu centrā, lai tiktu reģistrēta šķirnes mājas (istabas) dzīvnieku audzētāju organizācija, kā arī atzīta šķirnes mājas (istabas) dzīvnieku audzētāju organizācija, kas īsteno vietējās šķirnes audzēšanas programmu. Tiks noteikts, kādam jābūt audzēšanas programmas vai ciltsdarba nolikuma saturam, kā arī kārtība, kādā datu centrs izskata iesniegtos dokumentus, reģistrē vai atzīst šķirnes mājas (istabas) dzīvnieku audzētāju organizāciju.Noteikumos tiks ieļautas arī prasības par šķirnes mājas (istabas) dzīvnieku audzētāju organizāciju sarakstos norādāmo informāciju;3) kārtību, kādā kārto ciltsgrāmatu, krustojuma cūku ciltsreģistru un vaislas dzīvnieku reģistru. Noteikumos tiks noteikta kārtība, kādā biedrība ieraksta lauksaimniecības dzīvnieku ciltsgrāmatā, noteikti kritēriji, pēc kuriem lauksaimniecības dzīvnieks tiek atzīts par atbilstošu ierakstīšanai ciltsgrāmatā, vaislas dzīvnieku reģistrā vai ciltsreģistrā (lauksaimniecības dzīvniekam jābūt ar atbilstošu izcelšanos un produktivitāti, jāatbilst audzēšanas programmā noteiktajām prasībām u.c.), kā arī dokumentu iesniegšanas kārtība;4) tīršķirnes vaislas lauksaimniecības dzīvnieka un krustojuma vaislas cūkas un to vaislas materiāla zootehniskā sertifikāta izsniegšanas kārtību un tajā norādāmajiem datiem. Noteikumos tiks noteikta kārtība, kādā biedrība vai krustojuma cūku audzētāju organizācija izsniedz dzīvnieku īpašniekiem zootehnisko sertifikātu, noteikti sertifikātā ierakstāmie dati pārdošanai paredzētam vai Latvijā ievedamam tīršķirnes lauksaimniecības dzīvniekam, krustojuma vaislas cūkai un to vaislas materiālam;5) lauksaimniecības dzīvnieka izcelsmes apliecinājumu un tajā norādāmajiem datiem. Noteikumos tiks noteikta kārtība, kādā biedrība vai krustojuma cūku audzētāju organizācija izsniedz dzīvnieku īpašniekiem izcelsmes apliecinājumu, noteikti izcelsmes apliecinājumā ierakstāmie dati;6) liellopu, cūku, aitu, kazu un zirgu vaislinieku, spermas, olšūnu un embriju sertifikācijas kārtību. Noteikumos tiks noteikti kritēriji vaisliniekiem sertifikāta saņemšanai (vaisliniekam jābūt ar atbilstošu ciltsvērtību, iegūtam saskaņā ar šķirnes audzēšanas programmu, novērtētam pēc pēcnācēju kvalitātes, apzīmētam u.c.), dokumenti, kas iesniedzami sertifikāta saņemšanai un pagarināšanai, kā arī kārtība, kādā biedrība vai krustojuma cūku audzētāju organizācija izsniedz, pagarina un atsauc vaislinieku sertifikātus;7) kārtību, kādā kārto ciltsgrāmatu un izsniedz ciltsrakstus mājas (istabas) dzīvniekiem. Noteikumos tiks noteikti kritēriji dzīvniekiem, kurus paredzēts ierakstīt ciltsgrāmatā, kā arī ciltsgrāmatā un ciltsrakstos norādāmie dati;8) lauksaimniecības un akvakultūras dzīvnieku, ganāmpulku un novietņu reģistrēšanas un lauksaimniecības dzīvnieku apzīmēšanas kārtību.Noteikumos paredzēts noteikt lauksaimniecības dzīvnieku un akvakultūras dzīvnieku, ganāmpulku un novietņu reģistrēšanas kārtību, prasības lauksaimniecības dzīvnieku apzīmēšanai, izmantojamos lauksaimniecības dzīvnieku apzīmēšanas veidus un līdzekļus un termiņu dokumentu iesniegšanai datu centrā.Pārējos uz likuma pamata izdodamos Ministru kabineta noteikumus paredzēts izdot nedaudz vēlāk – līdz 2019.gada 1.janvārim:1) lauksaimniecības dzīvnieku šķirņu apstiprināšanas un reģistrēšanas kārtību. Noteikumos paredzēts noteikt kritērijus, pēc kuriem izvērtēt, vai ir izveidota jauna šķirne, noteikt iesniedzamos dokumentus šķirnes reģistrēšanai, lēmuma pieņemšanas kārtību un šķirnes reģistrācijas kārtību lauksaimniecības dzīvnieku šķirņu reģistrā;2) kārtību, kādā uztur lauksaimniecības dzīvnieku un vietējo šķirņu mājas (istabas) dzīvnieku gēnu banku. Noteikumos tiks noteikti galvenie uzdevumi LLU, lai sekmīgi spētu sasniegt gēnu bankas darbības mērķi. Galvenie no uzdevumiem ir, piemēram, uzglabāt un atjaunot ģenētisko materiālu, uzturēt ģenētiskā materiāla datubāzi par lauksaimniecības dzīvniekiem un vietējo šķirņu mājas (istabas) dzīvniekiem, sadarboties ar biedrībām, šķirnes mājas (istabas) dzīvnieku audzētāju organizācijām un spermas savākšanas un uzglabāšanas centriem, kā arī Eiropas gēnu bankām, iespēju robežās piedalīties pētījumos un organizēt, koordinēt pētījumus attiecībā uz dzīvnieku ģenētisko materiālu u.c.;3) snieguma pārbaudes un pārraudzības kārtību lauksaimniecības dzīvnieku sugām – liellopiem (slaucamajām govīm un gaļas liellopiem), cūkām, aitām, kazām, zirgiem, trušiem un kažokzvēriem. Pārējo lauksaimniecības dzīvnieku sugu snieguma pārbaudi un pārraudzību pašlaik nav nepieciešams regulēt Ministru kabineta noteiktajā kārtībā. Noteikumos tiks noteikta snieguma pārbaudes un pārraudzības datu iegūšanas kārtība (gan produktivitātes, gan eksterjera datu iegūšanas kārtība), kārtība, kādā datus uzskaita un reģistrē dokumentos, pārrauga, eksperta un ganāmpulka īpašnieka tiesības un pienākumi, virspārraudzības kārtība. Iespējama situācija, ka dažām sugām (piemēram, zirgiem) ar Ministru kabineta noteikumiem tiks regulēta tikai snieguma pārbaudes kārtība, neiekļaujot pārraudzības kārtību, jo zirgiem parasti datus uzskaita tikai saistībā ar audzēšanas programmu (tātad snieguma pārbaudi);4) kārtību, kādā zirgi piedalās sacensībās. Noteikumos tiks noteikti zirgu sporta sacensību nosacījumi (ietverot nediskriminācijas principu attiecībā uz citās Eiropas Savienības dalībvalstīs reģistrētiem zirgiem);5) izglītības un profesionālās kvalifikācijas prasības, apmācības kārtību, sertifikāta un apliecības izsniegšanas un atsaukšanas kārtību fiziskām personām, kas nodarbojas ar lauksaimniecības dzīvnieku vērtēšanu, snieguma pārbaudi un pārraudzību, mākslīgo apsēklošanu un olšūnu un embriju pārstādīšanu. Noteikumos tiks noteiktas izglītības un apmācības prasības personām, kas vēlas iegūt sertifikātu, noteikta sertifikāta iegūšanas un atsaukšanas kārtība, apmācības prasības apliecības saņemšanai, apliecības izsniegšanas un atsaukšanas kārtība, kārtība kādā datu centrs reģistrē reģistrā personas, kurām izsniegts sertifikāts vai apliecība.Tāpat precizējami Ministru kabineta 2012.gada 18.decembra noteikumi Nr.878 „Lauksaimniecības datu centra nolikums”. Grozījumi minētajos Ministru kabineta noteikumos tiks izdarīti līdz 2019.gada 1.aprīlim.Iepriekšminēto normatīvo aktu projektus sagatavos Zemkopības ministrija. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr. 2016/1012 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 2016/1012 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2016/1012 2.panta 9.punkts | Likumprojekta 1.panta 12.punkta “a” apakšpunkts. | Pārņemts pilnībā. | Neparedz stingrākas prasības. |
| Regulas Nr.2016/1012 2.panta 20.punkts | Likumprojekta 1.panta 15.punkta “a” apakšpunkts. | Pārņemts pilnībā. | Neparedz stingrākas prasības. |
| Regulas Nr.2016/1012 2.panta 26.punkts | Likumprojekta 1.panta 2.punkts | Pārņemts pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sanāksmes (24.01.2017., 09.03.2017., 28.03.2017., 05.10.2017. un 11.12.2017.) ar šķirnes lauksaimniecības dzīvnieku audzētāju organizāciju, šķirnes mājas (istabas) dzīvnieku audzētāju organizāciju, Lauksaimnieku organizāciju sadarbības padomes un Zemnieku saeimas pārstāvju dalību, likumprojekta elektroniska saskaņošana ar minētajām organizācijām. Informācija par likumprojektu 19.10.2017. ievietota tīmekļa vietnē www.zm.gov.lv |
| 2. | Sabiedrības līdzdalība projekta izstrādē | Rīkotas sanāksmes ar šķirnes lauksaimniecības dzīvnieku audzētāju organizāciju, šķirnes mājas (istabas) dzīvnieku audzētāju organizāciju, Lauksaimnieku organizāciju sadarbības padomes un Zemnieku saeimas pārstāvju dalību, kā arī likumprojekts elektroniski saskaņots ar minētajām organizācijām.  |
| 3. | Sabiedrības līdzdalības rezultāti | Šķirnes lauksaimniecības dzīvnieku audzētāju organizācijas, šķirnes mājas (istabas) dzīvnieku audzētāju organizācijas, Lauksaimnieku organizāciju sadarbības padome un Zemnieku saeima atbalsta likumprojekta tālāku virzību. Izteiktie iebildumi un priekšlikumi ir izvērtēti un ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, datu centrs, PVD un LLU |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neietekmē pārvaldes funkcijas, un tā izpildei nav nepieciešama jaunu institūciju izveide, esošo likvidācija vai reorganizācija. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāra p.i. Rigonda Krieviņa

Ozoliņa 67027422

Ligija.Ozolina@zm.gov.lv